**სააქციო საზოგადოება „ლიბერთი ბანკი“**

**სატენდერო დოკუმენტაცია**

**ორგმინის დამცავი მინების დამზადება/ მონტაჟი**

**2020 წელი**

**1. შესყიდვის ობიექტი და სპეციფიკაციები;**

1.1 ორგმინის დამცავი მინების დამზადება/მონტაჟი **დანართი #1** (ფასების ცხრილი) -ის შესაბამისად.

**2. პრეტენდენტის მიერ წარმოსადგენი დოკუმენტ(ებ)ი**

* კომპანიის მიმოხილვა:
* საქმიანობის მოკლე აღწერილობა, კლიენტების სია, რეკომენდაციები;
* განიხილება კომპანიები, რომლებიც მინიმუმ 3 წელიწადია დაფუძნებული;
* ინფორმაცია დამფუძნებლ(ებ)ის და მფლობელ(ებ)ის შესახებ;
* კომპანიის სერტიფიკატები (ასეთის არსებობის შემთხვევაში);
* სატენდერო წინადადება ფასების ცხრილის **(დანართი #1)** -ის მიხედვით;
* ინფორმაცია მოწოდების ვადებსა და პირობებზე;
* ინფორმაცია საგარანტიო ვადებსა და პირობებზე;
* ინფორმაცია წარსულში ანალოგიური გამოცდილების შესახებ;
* ცნობა საგადასახადოდან დავალიანების არ არსებობის შესახებ;
* რეკვიზიტები;
* საკონტაქტო პირის (პროექტის მენეჯერის) მონაცემები;

***შენიშვნა:***

* განიხილება მხოლოდ ის წინადადებები, რომლებიც მოიცავს ზემოთ ჩამოთვლილ ყველა პუნქტს.

**3. შესყიდვის ობიექტის მიწოდების ვადა, ადგილი და მიწოდების პირობა**

3.1 ტენდერში გამარჯვებულმა კომპანიამ ხელშეკრულების გაფომებიდან 14 (თოთხმეტი) კალენდარული დღის განმავლობაში უნდა უზრუნველყოს ორგმინის დამცავი მინების დამზადება და მონტაჟი **დანართი #2-**შიმითითებული ბანკის სერვის ცენტრებსა და ფილიალებში;

* 1. **ორგმინის დამცავი მინების მიწოდება და მონტაჟი უნდა განხორციელდეს არასამუშაო საათებში;**
	2. **მოსაწოდებელი საქონლის ზომები იხილეთ დანართი #4, დანართი #5 , დანართი #6 და დანართი #7 -ში;**
	3. **ტრანსპორტირება/მონტაჟის განფასება შემოთავაზებული უნდა იყოს ჯამურად თბილისსა და რეგიონებზე.**

**4. პრეტენდენტის წინადადების ფასი და ანგარიშსწორების პირობები**

4.1 ხარჯები, რომლებიც სატენდერო წინადადების ფასში არ იქნება გათვალისწინებული, არ დაექვემდებარება ანაზღაურებას;

4.2 საქართველოს ეროვნული ბანკის შესახებ კანონის 34-ე მუხლის  2​1  პუნქტის თანახმად, მეწარმის მიერ საქართველოს ტერიტორიაზე ქონების რეალიზაციის ან/და მომსახურების გაწევის შეთავაზებისას ან/და რეკლამირებისას ფასი გამოხატული უნდა იყოს მხოლოდ ლარით. ზემოაღნიშნულიდან გამომდინარე, **გთხოვთ, შემოთავაზება წარმოგვიდგინოთ მხოლოდ ლარით;**

4.3 ბანკის მიერ ანაზღაურება განხორციელდება ფაქტიურად მოწოდებული საქონლისა და თანმდევი მომსახურების შესაბამისად. მიღება-ჩაბარების აქტის, საგადასახადო ანგარიშ-ფაქტურის ან/და სასაქონლო ზედნადების წარმოდგენიდან 10 (ათი) საბანკო დღის განმავლობაში;

**5. ზოგადი პირობები**

5.1 პრეტენდენტის მიერ მოწოდებული ყველა დოკუმენტი ან/და ინფორმაცია ხელმოწერილი და ბეჭედდასმული (ბეჭდის არსებობის შემთხვევაში) უნდა იყოს უფლებამოსილი პირის მიერ (საჭიროების შემთხვევაში წარმოდგენილი უნდა იქნას მინდობილობა);

5.2 სატენდერო დოკუმენტაციით მოთხოვნილი ყველა დოკუმენტ(ებ)ი წარმოდგენილ უნდა იქნეს ქართულ ენაზე; დოკუმენტების და ინფორმაციის უცხოურ ენაზე წარდგენის შემთხვევაში მათ უნდა დაერთოს ნოტარიულად დამოწმებული ქართული თარგმანი;

5.3 გამარჯვებულ პრეტენდენტთან ხელშეკრულება გაფორმდება, ხელშეკრულების დრაფტის **(დანართი #3**) მიხედვით. ხელშეკრულების ხელმოწერაზე უარის თქმა ავტომატურად გამოიწვევს პრეტენდენტის დისკვალიფიკაციას და შავ სიაში მოხვედრას.

**6. ინფორმაცია პრეტენდენტებისათვის**

6.1 შემოთავაზების წარმოდგენის ბოლო ვადა: **2020 წლის 5 ივნისი 18:00 საათი.** ადგილმდებარეობა: სს „ლიბერთი ბანკი“, ი.ჭავჭავაძის გამზ. #74, ქ.თბილისი, 0162.

6.2 სატენდერო წინადადებები წარმოდგენილი უნდა იყოს დალუქულ კონვერტში, რომელზეც მითითებული უნდა იყოს შემდეგი ინფორმაცია: **პრეტენდენტის დასახელება, საკონტაქტო ინფორმაცია, სატენდერო კომიტეტი, სს „ლიბერთი ბანკი“ (ტენდერი ორგმინის დამცავი მინების დამზადება/მონტაჟი) ;**

**6.3 პრეტენდენტის მიერ სატენდერო წინადადება ასევე გადმოგზავნილი უნდა იყოს შემდეგ ელექტრონულ მისამართზე:** tendercommittee@lb.ge;

6.4 სატენდერო დოკუმენტაციასთან დაკავშირებული განმარტებების მიღება პრეტენდენტს შეუძლია სატენდერო კომისიის აპარატში: ქ.თბილისი, ი.ჭავჭავაძის გამზ. #74, მე-8 სართული, შორენა თავაძე მობ: მობ: 595 901 200; ელ-ფოსტა: shorena.tavadze@lb.ge ;